A Cinematic Zodiac - New Images for Old Archetypes - Virgo - Astrodienst Guest user u1359752384
29-Jun-2016, 03:14 UT/GMT Oad op Nuuj
Och dit jaor zal veer ut Vastenaovessezoen sjtarte mit ut vere van Oad op Nuuj op zotterdig 10 november. Op dizzenaovend zalle os twie jubilarisse gehuldigd were (Jos Senden 3x11 en Piet Beckers 2x11) en Preens Marc en Preenses Silvie zalle same mit Jeugpreenses Lotte hun Preensefoto's in de Preensegalleriej plaatsje.
Daonao zal ut loos goe mit oonder aandere Don Kiesjot en Christian & Jos. Um exact 12 gunt de mutsje op en is ut nuuj Karnevalssezoen è feit.
Entree is gratis dus komt mer ins lore en uch ammezere.
Supergesjlaagde Vastenaovend 2017 !!!
De Karneval is alwer um ! Veer kinne truukkieke op ing geweldige Vastenaovend mit ing goj Ow Wieverbal, unne geweldige zotterdigaovend mit ut aansjteëke van ut Sjravelerreleech en ut opgeëve vur d'r optoch, unne fantastiesse Keendermiddig op d'r zoondig en es hoegtepeunt: unne Groete Optoch oesse es Mhèèrdener alling mer gruuëtsj op kins zie. Prachtige groepe, hiel fieng weggel, eederèèn goj zin, èè Preensepaar um dur èè ringske te hoale, unne fantastiesse JeugPreens en allemaol gezellige, gekke en knatsjgekke luuj. En es of dat nog neet genog wor hub veer de Karneval aafgesjlooëte op d'r èègelikke 'Vastenaovend', Karnevalsdensdig mit unne drukke, gezellige aovend mit Los Cannonos. Wie ut Sjrevelerre leech um twelf oor oetging zunt veer nog effe deurgegange en op Esjelegonsdig kiek veer truuk op ing Mhèèrder Karneval, zoewie die alling in Mhèèr meugelik is. Alle Sjravelerre bedaank vur dis Vastenaovend 2017 !
Veer gunt uursj effekes biekomme hievan en daonao komme op dis site foto's van de Karneval 2017